- Hindi News
- National
- कागजों पर आर्थिक विकास की बात मगर समाज में बढ़ रही है असमानता : प्रो. आचार्य
कागजों पर आर्थिक विकास की बात मगर समाज में बढ़ रही है असमानता : प्रो. आचार्य
डॉ. हरीसिंह गौर विश्वविद्यालय के इतिहास विभाग में ‘गांधीवादी विचारों के समसामयिक अर्थ संदर्भ’ विषय पर दो दिवसीय राष्ट्रीय शोध संगोष्ठी का शुक्रवार को शुभारंभ हुआ। मुख्य वक्ता आईआईटी हैदराबाद के प्रो. नंदकिशोर आचार्य ने गांधीवादी विचारों को तथ्यपरक ढंग से सामने रखा।
गांधीजी के सत्याग्रह को न्याय के लिए किया गया संघर्ष कहा। स्वदेशी अर्थ स्पष्ट करते हुए बताया कि स्थानीय लोगों द्वारा स्थानीय संसाधनों का उपयोग करते हुए स्थानीय लोगों की आर्थिक लाभ में हिस्सेदारी। अध्यक्षता कर रहे कुलपति प्रो. आरपी तिवारी ने वर्तमान समाज एवं छात्रों को गांधी के विचारों को आत्मसात करने की सलाह दी। स्वागत भाषण इतिहास विभाग के अध्यक्ष प्रो. अशोक अहिरवार ने दिया। आयोजन सचिव डाॅ. पंकज सिंह ने शोध संगोष्ठी की रूपरेखा प्रस्तुत की। संचालन डाॅ. संजय बरोलिया ने किया। प्रथम सत्र की अध्यक्षता जामिया मिलिया इस्लामिया नई दिल्ली की प्रो. सुनीता जैदी ने की। सह अध्यक्ष वर्धा के डाॅ. सत्यम सिंह रहे। सागर के प्रो. नवीन गिडियन एवं नागपुर की स्नेहिल श्रीवास्तव ने अपने शोध पत्र प्रस्तुत किए। संचालन प्रो. बीके श्रीवास्तव ने किया। द्वितीय सत्र की अध्यक्षता रायपुर के प्रो. आभा पाल ने की। इसमें 11 शोध पत्र प्रस्तुत किए गए। संचालन डाॅ. आरपी सिंह ने किया।
tgl_Latn sot_Latn hin_Deva hin_Deva hin_Deva hin_Deva